আদালতে আত্মসমর্পণ বোলপুরের বিধায়ক চন্দ্রনাথ সিনহার

কলকাতা: আত্মসমর্পণ বোলপুরের বিধায়ক চন্দ্রনাথ সিনহার (Chandranath Sinha)। প্রাথমিক নিয়োগ দুর্নীতি মামলায় (Recruitment Corruption Case) আত্মসমর্পণ করলেন মন্ত্রী (Chandranath Sinha)। ইডি আদালতে আত্মসমর্পণ চন্দ্রনাথের (Chandranath Sinha)। মন্ত্রীকে ৭ দিনের হেফাজতে নিয়ে জিজ্ঞাসাবাদ করতে কোর্টে আবেদন ইডি-র (ED)। আদালতে ইডির অভিযোগ, মন্ত্রী চন্দ্রনাথ সিনহা (Chandranath Sinha) সাক্ষীদের প্রভাবিত করছেন। মামলার পরবর্তী শুনানি ১৬ সেপ্টেম্বর।

প্রাথমিক নিয়োগ দুর্নীতি মামলায় (Recruitment Corruption Case) রাজ্যের কারামন্ত্রী চন্দ্রনাথ সিনহার (Chandranath Sinha) বিরুদ্ধে চার্জশিট (Chargesheet) দিয়েছিল ইডি (ED)। ইডি-র বিশেষ আদালতের নির্দেশ, আগামী ১২ সেপ্টেম্বরের মধ্যে কারামন্ত্রীকে আত্মসমর্পণ করতে হবে।ফলে কার্যত সময়সীমার মধ্যে জামিন না নিলে বড় বিপদে পড়তে পারেন তিনি। এরইমধ্যে এবার ইডি আদালতে আত্মসমর্পন করলেন কারামন্ত্রী চন্দ্রনাথ সিনহা। ৭দিনের হেফাজতে নিয়ে জিজ্ঞাসাবাদ করতে চায় ইডি। ১০ হাজার টাকার ব্যক্তিগত বন্ডে জামিন চন্দ্রনাথ সিনহার।

আরও পড়ুন: শিয়ালদহে গোয়েন্দাদের জালে আন্তঃরাজ্য চোরের দল

উল্লেখ্য, এই নিয়োগ দুর্নীতি মামলায় অনেক দিন ধরেই ইডির নজরে ছিলেন চন্দ্রনাথ। তাঁর বাড়িতে একাধিক বার অভিযান চালানো হয়েছিল। সেই সময় মন্ত্রীর বাড়ি থেকে প্রায় ৪০ লক্ষ টাকা উদ্ধার হয়, যার সঠিক হিসাব দিতে পারেননি তিনি। পাশাপাশি ইডির দাবি, তাঁর অ্যাকাউন্টে প্রায় দেড় কোটি টাকার অস্বচ্ছ লেনদেনের প্রমাণ মিলেছে। তদন্তকারীরা অনুমান করছেন, ২০১৬ থেকে ২০২১ সালের মধ্যে ওই টাকা তাঁর অ্যাকাউন্টে জমা পড়েছিল।

দেখুন খবর: